Kuklegg

Kuklegg (Tabanus bovinus) er en av kleggene i slekten storklegg. Den er en stor flue, mellom 18—23 millimeter lang, og er den største i Norge, sammen med kjempeklegg (Tabanus sudeticus). Den er utbredt i Europa, Nord-Afrika, Midtøsten og vest i Asia.

Larvene lever i fuktig jord og er predator på andre insekter, særlig larver av biller. Den voksne kleggen flyr i mai til slutten av august. Vanligvis er den plagsom for storfe, hjort og hester.

Litteratur 
 Lyneborg, Leif. 1960. Tovinger 2. Våbenfluer klæger m. fl. Danmarks Fauna nr. 66. G.E.C Gads forlag. København.

Eksterne lenker 
 
 Norsk Entomologisk forening – for deg som vil lære mer om insekter.

Klegger
Dyr formelt beskrevet av Carl von Linné
Tovinger formelt beskrevet i 1758